আসলে বিন্দুতেই যে সিন্ধু। প্রত্যেকে যদি সামর্থ্য মতো ওষুধ দান করেন, তবে সমস্যা মেটে অনেকটাই। তবে পিইপিএলের মেডিসিন বক্সে কড়া নিয়ম।‘‘মেয়াদ উত্তীর্ণ ওষুধ দান করা নিষিদ্ধ। ’’ এখন প্রশ্ন ওষুধ দেবেটা কে? কোন ব্যক্তি বা সংস্থা যদি ওষুধ দিতেও চায়, তবে যোগাযোগ করতে হবে কার সঙ্গে? অরিজিৎ দত্ত জানালেন, ‘‘প্রিয়া এন্টারটেইনমেন্টসের যতগুলো সিনেমা হল আছে, তাতে দেওয়া থাকে নোটিস বোর্ড। সিনেমার মাঝে দেখানো হয়, মেডিসিন বক্স কর্মসূচির স্লাইড শো। ধারাবাহিক প্রচারে কাজ হচ্ছে।’’ কলকাতা থেকে দূরে, প্রত্যন্ত এলাকায় ওষুধ পৌঁছে দেওয়ার জন্য বিভিন্ন স্বেচ্ছাসেবী সংস্থার সাহায্য নিচ্ছে পিইপিএল। যেমন বীরভূমে ‘‘বলাকা’’। দক্ষিণ দিনাজপুরে ‘‘সত্যজিৎ মঞ্চ’’। দক্ষিণ ২৪ পরগনায় আরআইএইচডি।